ઘાણેરાવ આદિ વિસ્તારમાં આ પ્રતિમાજીનો ચમત્કારિક પ્રભાવ ફેલાયેલો છે. જેવો પ્રભાવ કેશરિયાજી તીર્થનો કે શંખેશ્વરજી તીર્થનો છે તેવોજ પ્રભાવ આ તીર્થનો પણ છે. આ તીર્થના અઘિષ્ઠાયક દેવ પ્રગટ પ્રભાવી છે અને લોકોની માનતા પરિપૂર્ણ કરે છે તેવી આસ્થા અહીંના લોકોમાં વ્યાપક છે. અહીં કારતક વદ એકમનો તથા ચૈત્ર સુદ તેરસનો મેળો ભરાય છે. આ સમયે હજારો લોકો અહીં પરમાત્માના દર્શને આવે છે. મૂળનાયક મહાવીરસ્વામી ભગવાન મૂછાળા મહાવીર તરીકે સુપ્રસિદ્ધ છે. પરમાત્માની પ્રતિમા મૂછાળા મહાવીર તરીકે પ્રસિદ્ધ પામી તેની પાછળ એક દંતકથા પ્રચલિત છે.